
Οργανισμός Διάρθρωσης και Λειτουργίας Γενικής 
Γραμματείας Λιμένων και Λιμενικής Πολιτικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων δέκατου έβδομου, δέκατου όγδοου, 
δέκατου ένατου και εικοστού του Ν. 2932/01 "Ελεύθερη 
παροχή υπηρεσιών στις θαλάσσιες ενδομεταφορές - Σύ¬ 
σταση Γ ενικής Γ ραμματείας Λιμένων και Λιμενικής Πολι¬ 
τικής - Μετατροπή Λιμενικών Ταμείων σε Ανώνυ μες Εται¬ 
ρείες και άλλες διατάξεις" (Α' 145). 

β) Του άρθρου 20 του Ν. 2503/97 "Διοίκηση, Οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις" (Α' 
107). 

γ) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (Α' 137) όπως προστέθηκε με το άρ¬ 
θρο 27 του Ν. 2081/92 (Α' 154) και αντικαταστάθηκε με 
το άρθρο 1 παρ. 2ατου Ν. 2469/97 (Α' 38). 

2. Την 1100383/1330/Α0006/31.10.2001 κοινή απόφα¬ 
ση των Πρωθυπουργού και Υπουργού Οικονομικών "Κα¬ 
θορισμός αρμοδιοτήτων των Υφυπουργών Οικονομι¬ 
κών" (Β' 1480). 

3. ΤηνΔΙΔΚ/Φ1/2/22875/31.10.2001 κοινή απόφαση 
του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης "Ανάθεση αρ¬ 
μοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης" (Β' 1480). 

4. Το γεγονός ότι από τις ρυθμίσεις του παρόντος δια¬ 
τάγματος προκαλείται ετήσια δαπάνη σε βάρος του 
Κρατικού Προϋπολογισμού ύψους 10.916 ΕΥΡΩ περί¬ 
που. Επίσης, προκαλείται και ενδεχόμενη δαπάνη ύψους 
5.494 ΕΥΡΩ περίπου από την καταβολή επιδόματος θέ¬ 
σης ευθύνης στην περίπτωση που σ’ όλες της Διευθύν¬ 
σεις, τα Τμήματα και το Γραφείο Γραμματειακής Υπο¬ 
στήριξης της Γενικής Γραμματείας Λιμένων και Λιμενι¬ 
κής Πολιτικής προΐστανται πολιτικοί υπάλληλοι. Η 
ανωτέρω δαπάνη, όσον αφορά στο τρέχον οικονομικό 
έτος, θα καλυφθεί από τις εγγεγραμμένες πιστώσεις του 
προϋπολογισμού του ΥΕΝ (Ειδ. Φορ. 41-110/ΚΑΕ ομά- 


δος 0200), για δε τα επόμενα οικονομικά έτη από πιστώ¬ 
σεις που θα εγγράφονται προς τούτο στον ανωτέρω 
προϋπολογισμό. 

5. Την 205/2002 Γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορι¬ 
κής Ναυτιλίας και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομίας και Οι¬ 
κονομικών, αποφασίζουμε: 

ΑΡΘΡΟ 1 

ΣΚΟΠΟΣ - ΑΡΜΟΔΙΟΤΗΤΕΣ 

Στις αρμοδιότητες της Γ ενικής Γ ραμματείας Λιμένων 
και Λιμενικής Πολιτικής, η οποία συνεστήθη με το άρθρο 
δέκατο έβδομο του Ν. 2932/2001, ανήκουν: 

α) Ο συνολικός σχεδιασμός και η χάραξη της Εθνικής 
Λιμενικής Πολιτικής για την ανάπτυξη λιμένων με σύγ¬ 
χρονη υποδομή ώστε να ανταποκρίνονται στις ανάγκες 
και απαιτήσεις για την εξυπηρέτηση των επιβατών, των 
πλοίων και των φορτίων. 

β) Η ευθύνη για την εύρυθμη λειτουργία της Επιτρο¬ 
πής Σχεδιασμού και Ανάπτυξης Λιμένων, που συνεστήθη 
με το άρθρο δέκατο ένατο του Ν. 2932/2001. 

ΑΡΘΡΟ 2 

ΒΑΣΙΚΗ ΔΙΑΡΘΡΩΣΗ 
ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΛΙΜΕΝΩΝ 
ΚΑΙ ΛΙΜΕΝΙΚΗΣ ΠΟΛΙΤΙΚΗΣ 

1. Οι Υπηρεσίες της Γ ενικής Γ ραμματείας Λιμένων και 
Λιμενικής Πολιτικής, διαρθρώνονται σε διευθύνσεις, 
τμήματα και γραφεία, ως ακολούθως: 

α. Γ ραφείο Γενικού Γ ραμματέα Λιμένων και Λιμενικής 
Πολιτικής. 

β. Πλοηγική Υπηρεσία, 
γ. Γ ραφείο Γ ραμματειακής Υποστήριξης, 
δ. Διεύθυνση Λιμενικής Πολιτικής, 
ε. Διεύθυνση Λιμενικών Υποδομών, 
στ. Διεύθυνση Οργάνωσης - Λειτουργίας και Εκμετάλ¬ 
λευσης Λιμένων. 

ΑΡΘΡΟ 3 

ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ 
Ι.Το Γραφείοτου Γενικού Γραμματέα λειτουργεί και 






















3046 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στελεχώνεται σύμφωνα με τις διατάξεις του Ν. 1558/ 
1985 (Α' 137) και του άρθρου 71 του Ν. 1943/1991 (Α' 
50). 

2. Το Γ ραφείο του Γ ενικού Γ ραμματέα επικουρεί το Γ ε¬ 
νικό Γραμματέα στο έργο του και ιδίως στη συγκέντρω¬ 
ση των αναγκαίων στοιχείων για ενημέρωσή του κατά 
την εκπλήρωση των καθηκόντωντου, στην επιμέλεια για 
την αλληλογραφία του και γενικότερα στην οργάνωση 
της επικοινωνίας του με το κοινό. 

ΑΡΘΡΟ 4 

ΔΙΕΥΘΥΝΣΗ ΛΙΜΕΝΙΚΗΣ ΠΟΛΙΤΙΚΗΣ 

1. Η Διεύθυνση Λιμενικής Πολιτικής συγκροτείται από 
τα εξής τμήματα: 

α) Επιτελικού Λιμενικού Σχεδιασμού. 
β) Ανάπτυξης Λιμενικού Τομέα, 
γ) Διεθνών Οργανισμών. 

1) Οι αρμοδιότητες της Διεύθυνσης Λιμενικής Πολιτι¬ 
κής κατανέμονται μεταξύ των Τμημάτων της, όπως πιο 
κάτω: 

α. Στο Τμήμα Επιτελικού Λιμενικού Σχεδιασμού: 
αα) Η μελέτη και εισήγηση προτάσεων για τη δια¬ 
μόρφωση και εφαρμογή της εθνικής λιμενικής πολιτι¬ 
κής για σύγχρονη, αποτελεσματική και οικονομικά 
ανταποδοτική λειτουργία των λιμένων της χώρας, τη 
βελτίωση των όρων, των συνθηκών και της ποιότητας 
τωνπαρεχομένωνλιμενικών υπηρεσιών, καθώς καιτην 
ενίσχυση της ανταγωνιστικότητάς τους στην παγκό¬ 
σμια αγορά. 

αβ) Ο συντονισμός της δράσης όλων των συναρμό- 
διων σε θέματα λιμένων οργάνων της Διοίκησης (κεντρι¬ 
κών, περιφερειακών, νομικών προσώπων δημοσίου ή 
ιδιωτικού δικαίου) στο πλαίσιο της ασκούμενης Εθνικής 
Λιμενικής Πολιτικής. 

αγ) Ο καθορισμός του ρόλου των λιμένων στο εθνικό 
σύστημα μεταφορών και στο διευρωπόίκό δίκτυο μετα¬ 
φορών, καθώς και των λειτουργιών τους, στο πλαίσιο 
ελεύθερου και θεμιτού ανταγωνισμού. 

αδ) Η συνεργασία με το Υπουργείο Εθνικής Άμυνας 
για θέματα εθνικής ασφάλειας και άμυνας της χώρας, 
καθώς καιτις λιμενικές αρχές της χώρας στο πλαίσιο της 
λιμενικής πολιτικής. 

β. Στο Τμήμα Ανάπτυξης Λιμενικού Τομέα, 
βα) Η συνεργασία με τους αρμόδιους φορείς για τη 
σύνδεση των λιμένων με το συνολικό μεταφορικό δίκτυο 
της χώρας (οδικό, σιδηροδρομικό, αεροπορικό), για την 
ανάπτυξη του εθνικού λιμενικού συστήματος μεταφο¬ 
ρών και των συνδυασμένων μεταφορών. 

ββ) Η χρηματοδότηση έρευνας στον τομέα των συ¬ 
στημάτων διαχείρισης και εξυπηρέτησης λιμενικού το¬ 
μέα για την υποστήριξη ενός ανταγωνιστικού συστήμα¬ 
τος συνδυασμένων μεταφορών. 

βγ) Η ανάθεση έργου παροχής υπηρεσιών συμβού¬ 
λου, σε ημεδαπά ή αλλοδαπά φυσικά ή νομικά πρόσωπα, 
για την παροχή εξειδικευμένων γνώσεων-προτάσεων ή 
την επίλυση προβλημάτων ειδικής φύσης λιμενικής πο¬ 
λιτικής και η παροχή υπηρεσιών συμβούλου σε μελέτες 
ή προγράμματα που αφορούν στο δημόσιο λιμενικό το¬ 
μέα, μέσω οργανωμένης κατάλληλης ερευνητικής υπο¬ 
δομής. 


γ. Στο Τμήμα Διεθνών Οργανισμών. 

γα) Η συμμετοχή και ο συντονισμός των ενεργειών 
υποστήριξης των θέσεωντης χώρας στις εργασίες τόσο 
των Διεθνών Οργανισμών, όσο και των Οργάνων της Ευ¬ 
ρωπαϊκής Ένωσης. 

γβ) Η εισήγηση μέτρων για την προσαρμογή του θε¬ 
σμικού πλαισίου της λιμενικής πολιτικής σύμφωνα με τις 
συνθήκες που επικρατούν στην Ευρωπαϊκή Ένωση και 
σε διεθνές επίπεδο. 

γγ) Η παρακολούθηση των εξελίξεων που σχετίζονται 
με τη διαμόρφωση και την εφαρμογή της συναφούς νο¬ 
μοθεσίας. 

γδ) Η παρακολούθηση και αξιολόγηση θεμάτων λιμε¬ 
νικής πολιτικής και των μέτρων που λαμβάνονται σε Ευ¬ 
ρωπαϊκό και διεθνές επίπεδο για τη βελτίωση συνθηκών 
και ανάπτυξη των λιμένων. 

γε) Η παρακολούθηση εφαρμογής του σχετικού πα- 
ράγωγου Κοινοτικού Δικαίου. 

γστ) Ο χειρισμός θεμάτων λιμενικής πολιτικής και 
απαλλαγής των λιμενικών τελών στα πλαίσια της αμοι¬ 
βαιότητας ή του μάλλον ευνοουμένου κράτους στο 
πλαίσιο διμερών σχέσεων - συμφωνιών με τρίτες χώ- 
ρες. 

ΑΡΘΡΟ 5 

ΔΙΕΥΘΥΝΣΗ ΛΙΜΕΝΙΚΩΝ ΥΠΟΔΟΜΩΝ 

1. Η Διεύθυνση Λιμενικών Υποδομών συγκροτείται από 
τα εξής Τμήματα: 

α. Ανάπτυξης και Βελτίωσης Λιμενικών Υποδομών. 

β. Μελετών και Έργων. 

γ. Μηχανοργάνωσης - Βάσης Δεδομένων και Προβο¬ 
λής Λιμενικού Τομέα. 

2. Οι αρμοδιότητες της Διεύθυνσης Λιμενικών Υποδο¬ 
μών κατανέμονται μεταξύ των Τμημάτων της, όπως πιο 
κάτω: 

α. Στο Τ μήμα Ανάπτυξης και Βελτίωσης Λιμενικών Υπο¬ 
δομών: 

αα) Η μέριμνα της επιθεώρησης των λιμενικών υποδο¬ 
μών και εγκαταστάσεων, η έγκριση του προγραμματι¬ 
σμού συντήρησης αυτών, καθώς επίσης και η μέριμνα 
της εκτέλεσης από τους αρμοδίους φορείς έργων βελ¬ 
τίωσης των λιμενικών εγκαταστάσεων για την ασφάλεια 
της ναυσιπλοΐας. 

αβ) Η εξασφάλιση χρηματικών πόρων βελτίωσης, 
αναβάθμισης και ανάθεσης εκτέλεσης έκτακτων επι- 
σκευαστικών εργασιών-αναγκών ή παρεμβάσεων 
στους λιμένες της χώρας και η εκτέλεσή τους από τους 
αρμόδιους φορείς σύμφωνα με τις καθοριζόμενες προ¬ 
τεραιότητες. 

αγ) Η ανάθεση έργου παροχής υπηρεσιών συμβού¬ 
λου, σε ημεδαπά ή αλλοδαπά φυσικά ή νομικά πρόσωπα, 
για την εκπόνηση μελετών λιμενικού τομέα, καθώς και 
την παροχή υπηρεσιών συμβούλου σε μελέτες και έργα 
που αφορούν στο δημόσιο λιμενικό τομέα. 

αδ) Η ανάληψη πρωτοβουλιών και η αναζήτηση τρό¬ 
πων και μεθόδων αξιοποίησης των χώρων της Ζώνης Λι¬ 
μένα. 

αε) Η παρακολούθηση των διεθνών τεχνολογικών εξε¬ 
λίξεων στα πλοία, στα μέσα φορτοεκφόρτωσης και στα 
λιμάνια και η μέριμνα προσαρμογής των ελληνικών λιμε¬ 
νικών εγκαταστάσεων στις εξελίξεις αυτές. 

αστ) Η υποστήριξη και συνδρομή στο Έργο της Επι¬ 
τροπής Σχεδιασμού και Ανάπτυξης Λιμένων του άρθρου 
δέκατου ένατου του Ν. 2932/2001. 
β. Στο Τμήμα Μελετών και Έργων: 
βα)Η ανάθεση εκπόνησης μελετών εκτέλεσης λιμενι¬ 
κών έργων σύμφωνα με το γενικό σχεδίασμά που ενέ- 
κρινε η Επιτροπή Σχεδιασμού και Ανάπτυξης Λιμένων 
(άρθρο δέκατο ένατο, παρ. 2.ατού Ν. 2932/2001) κατά 
τις διατάξεις του Ν. 619/77 και των εκτελεστικών του 
Π.Δ. όπως ισχύουν. 

ββ) Ο έλεγχος της επάρκειας των μελετών και έργων 
του λιμενικού τομέα και της συμβατότητας αυτών με την 
εθνική λιμενική πολιτική, τους τύπους των πλοίων και τις 
ανάγκες της περιοχής ή της χώρας. 

βγ) Η διατύπωση απόψεων επί μελετών που σχετίζο¬ 
νται με περιβαλλοντικούς όρους, εκτέλεση λιμενικών έρ¬ 
γων, τοποθέτηση πλωτών κατασκευών και τα συναφή 
θέματα εντός και εκτός Ζώνης Λιμένα. 

βδ) Η εποπτεία και ο έλεγχος της εφαρμογής των Ανα¬ 
πτυξιακών Προγραμμάτων και Μελετών Διαχείρισης 
(ΜαεΙβΓ ΡΙαη) των λιμένων που ενέκρινε η Επιτροπή Σχε- 
διασμού και Ανάπτυξης Λιμένων. 

βε) Ο καθορισμός των ενδεικνυόμενων μέτρων, για 
την εκτός και εντός ζώνης λιμένων εξασφάλιση της 
προστασίας του αιγιαλού, παραλίας και θάλασσας 
από κάθε είδους εκτέλεσης έργων ή επεμβάσεις που 
αλλοιώνουν τον κοινόχρηστο χαρακτήρα τους και η 
παρακολούθηση της εφαρμογής τους από τις λιμενι¬ 
κές αρχές. 

γ. Στο Τμήμα Μηχανοργάνωσης - Βάσης Δεδομένων 
και Προβολής Λιμενικού Τομέα. 

γα) Η συγκέντρωση όλων των στοιχείων που αφορούν 
τα λιμάνια της χώρας, η ηλεκτρονική καταγραφή και πα¬ 
ρακολούθηση της γενικότερης λιμενικής υποδομής της 
χώρας (έργα, μελέτες, προβλήματα, λειτουργικές πα¬ 
ρεμβάσεις, απαιτήσεις των φορέων για την αναβάθμιση 
των λιμένων της Χώρας, απαιτήσεις των πλοίων ακτο¬ 
πλοΐας και των χαρακτηριστικών τους κ.λπ.) καθώς και 
των λιμενικών τελών και επιβαρύνσεων που ισχύουν σε 
κάθε λιμένα, των μελετών Περιβαλλοντικών Επιπτώσε¬ 
ων, των έργων στον αιγιαλό και παραλία, των παρεμβά¬ 
σεων, των στοιχείων λιμένων εκτός της χώρας, των Οδη¬ 
γιών της ΕΈ. που αφορούν τα λιμάνια, η καταγραφή 
όλων των θεμάτων που αποστέλλονται σε όλους τους 
συναρμόδιους φορείς για θέματα κατασκευής, λειτουρ¬ 
γίας και εκμετάλλευσης των λιμένων της χώρας, όπως 
επίσης και η τήρηση των πάσης φύσεως αρχείων σε ηλε¬ 
κτρονική μορφή. 

γβ) Η ηλεκτρονική αποτύπωση των λιμένων της χώ- 
ρας. 

γγ) Η δημιουργία Τράπεζας δεδομένων για το λιμενικό 
δυναμικό της χώρας στο πλαίσιο των σύγχρονων γεω¬ 
γραφικών συστημάτων πληροφόρησης καθώς και η 
προβολή των λιμένων (διαφήμιση, δημιουργία ιστοσελί¬ 
δας, συμμετοχή σε διεθνείς Οργανισμούς, εκθέσεις 
κ.λπ.). 

γδ) Η τήρηση στατιστικών στοιχείων που αφορούν σε 
θέματα της Γ ενικής Γ ραμματείας Λιμένων και Λιμενικής 
Πολιτικής. 

γε) Η συγκέντρωση πληροφοριακών στοιχείων για την 


τεχνική συγκρότηση του χερσαίου και πλωτού εξοπλι¬ 
σμού και των ευκολιών γενικά των λιμανιών. 

γστ) Η τήρηση για κάθε λιμάνι στοιχείων και σχεδια¬ 
γραμμάτων και ο προσδιορισμός των θέσεων που είναι 
δυνατή η εγκατάσταση ναυπηγοεπισκευαστικών και συ¬ 
ναφών βιομηχανιών μέσα στη χερσαία ζώνη, σε συνερ¬ 
γασία με άλλες υπηρεσίες ή αρχές. 

ΑΡΘΡΟ 6 

ΔΙΕΥΘΥΝΣΗ ΟΡΓΑΝΩΣΗΣ - ΛΕΙΤΟΥΡΓΙΑΣ 
ΚΑΙ ΕΚΜΕΤΑΛΛΕΥΣΗΣ ΛΙΜΕΝΩΝ 

1. Η Διεύθυνση Οργάνωσης - Λειτουργίας και Εκμε¬ 
τάλλευσης Λιμένων συγκροτείται από τα εξής Τμήματα: 

α. Εποπτείας Φορέων Διοίκησης Λιμένων, 
β. Παραχώρησης και Εκμετάλλευσης Χώρων Λιμένων, 
γ. Τιμολογιακής Πολιτικής. 

2. Οι αρμοδιότητες της Διεύθυνσης Οργάνωσης - Λει¬ 
τουργίας και Εκμετάλλευσης Λιμένων κατανέμονται με¬ 
ταξύ των Τμημάτων της, όπως πιο κάτω: 

α. Στο Τμήμα Εποπτείας Φορέων Διοίκησης Λιμένων: 
αα) Η παρακολούθηση της εφαρμογής της ισχύουσας 
νομοθεσίας ωςπροςτη διοίκηση, οργάνωση, λειτουργία 
και εκμετάλλευση όλων των Οργανισμών Λιμένων ΑΈ. 
της χώρας και η συνεργασία με τους αρμόδιους φορείς 
εκμετάλλευσης αυτών στο πλαίσιο υλοποίησηςτης εθνι¬ 
κής πολιτικής λιμένων. 

αβ) Η παρακολούθηση της εφαρμογής της ισχύουσας 
νομοθεσίας ως προς τη λειτουργία και εκμετάλλευση 
όλων των Δημοτικών, Διαδημοτικών και Νομαρχιακών 
Λιμενικών Ταμείων της χώρας καθώς και η παροχή αρω¬ 
γής και η συνεργασία με τους αρμόδιους φορείς εκμε¬ 
τάλλευσης αυτών στο πλαίσιο υλοποίησης της εθνικής 
πολιτικής λιμένων. 

αγ) Η εισήγηση επί των προσφυγών ενώπιον του 
Υπουργείου Εμπορικής Ναυτιλίας στο πλαίσιο της 
ασκούμενης εποπτείας των φορέων διοίκησης και εκμε¬ 
τάλλευσης στα αρμόδια δικαστήρια. 

αδ) Η συνεργασία με τις αρμόδιες Διευθύνσεις του 
Υπουργείου Εμπορικής Ναυτιλίας επί των θεμάτων 
ασφαλείας, τάξης και ομαλής λειτουργίας των λιμένων 
της χώρας και ασφαλείας ναυσιπλοΐας. 

β. Στο Τμήμα Παραχώρησης και Εκμετάλλευσης Χώ¬ 
ρων Λιμένων: 

βα) Η διαμόρφωση του θεσμικού πλαισίου που αφορά 
στην παραχώρηση της εκμετάλλευσης χώρων λιμένων 
σε ιδιώτες, φυσικά ή νομικά πρόσωπα έναντι συμμετο¬ 
χής του ιδιωτικού κεφαλαίου στην κατασκευή έργων λι¬ 
μενικής υποδομής και ο έλεγχος των σχετικών συμβά¬ 
σεων παραχώρησης. 

ββ) Η διαμόρφωση του θεσμικού πλαισίου αξιοποίη¬ 
σης των υφισταμένων ή προβλεπόμενων να κατασκευα- 
σθούν εγκαταστάσεων, καθώς και η μέριμνα για την 
εναρμόνιση των συνθηκών οργάνωσης και λειτουργίας 
των λιμένων με τις απαιτήσεις της συνολικής λιμενικής 
πολιτικής. 

γ. Στο Τμήμα Τιμολογιακής Πολιτικής: 
γα) Η παρακολούθηση των θεμάτων που αφορούν τα 
πάσης φύσεως λιμενικά τιμολόγια, δικαιώματα και τέλη 
στο πλαίσιο υλοποίησης της εθνικής πολιτικής λιμένων, 

του Εθνικού και Κοινοτικού Δικαίου και των αρχών του 
ελεύθερου και θεμιτού ανταγωνισμού. 

γβ) Η παρακολούθηση, ο έλεγχος της ορθής βεβαίω¬ 
σης και είσπραξης φαρικών τελών και πλοηγικών δικαι¬ 
ωμάτων. 

γγ) Η εποπτεία του καθορισμού από τους αρμόδιους 
φορείς διοίκησης των λιμένων χώρων παραβολής ή πρυ- 
μνοδέτησης τουριστικών σκαφών στη θαλάσσια περιο¬ 
χή του λιμένα και της τιμολογιακής πολιτικής για τα συ¬ 
γκεκριμένα σκάφη. 

γδ) Η συγκέντρωση συναφών στοιχείων και καταγρα¬ 
φή της τιμολογιακής πολιτικής μεγάλων λιμένων ξένων 
χωρών για μελέτη και ανάλογη αξιοποίηση. 

ΑΡΘΡΟ 7 

ΠΛΟΗΓΙΚΗ ΥΠΗΡΕΣΙΑ 

1. Η Πλοηγική Υπηρεσία λειτουργεί σε επίπεδο Διεύ¬ 
θυνσης και υπάγεται απευθείας στο Γενικό Γραμματέα 
Λιμένων και Λιμενικής Πολιτικής. Συγκροτείται από τα 
εξής Τμήματα: 

α. Οργάνωσης Πλοηγικής Υπηρεσίας. 

β. Εκκαθάρισης Δαπανών Πλοηγικής Υπηρεσίας. 

2. Οι αρμοδιότητες της Πλοηγικής Υπηρεσίας κατανέ- 
μονται μεταξύ των τμημάτων της όπως πιο κάτω: 

α) Στο Τμήμα Οργάνωσης Πλοηγικής Υπηρεσίας 

αα) Ο σχεδιασμός της πολιτικής σχετικά με την πλοή¬ 
γηση πλοίων και η εισήγηση κατάλληλων νομοθετικών 
μέτρων. 

αβ) Η έγκριση κανονισμών λειτουργίας των πλοηγικών 
σταθμών και ο καθορισμός των πλοηγικών δικαιωμάτων 
σύμφωνα με τις κείμενες διατάξεις. 

αγ) Η οργάνωση του δικτύου των περιφερειακών υπη¬ 
ρεσιακών μονάδων πλοήγησης και η εποπτεία της λει¬ 
τουργίας τους. 

αδ) Η συγκρότηση συμβουλίων και επιτροπών της 
Πλοηγικής Υπηρεσίας. 

αε) Η συντήρηση σκαφών και λοιπών μέσων της Πλοη¬ 
γικής Υπηρεσίας. 

β) Στο Τμήμα Εκκαθάρισης Δαπανών Πλοηγικής Υπη¬ 
ρεσίας. 

βα) Η κατάρτιση, τροποποίηση και εκτέλεση του 
προϋπολογισμού και η σύνταξη ισολογισμού και απο¬ 
λογισμού του Κεφαλαίου Πλοηγικής Υπηρεσίας 
(ΚΠΥ). 

ββ) Η τήρηση των αναγκαίων λογιστικών βιβλίων και ο 
απογραφικός έλεγχος των κινητών περιουσιακών στοι¬ 
χείων της Πλοηγικής Υπηρεσίας και των πλοηγικών 
σταθμών. 

βγ) Η διαχείριση των πόρων σύμφωνα με τις κείμενες 
διατάξεις και ο έλεγχος του Κεφαλαίου Πλοηγικής Υπη¬ 
ρεσίας (Κ.Π.Υ.). 

βδ) Η σύσταση και αποκατάσταση των πάγιων προκα¬ 
ταβολών στους πλοηγικούς σταθμούς. 

βε) Η μέριμνα για κανονική καταβολή των πάσης φύ- 
σεως αποδοχών, σύνταξη μισθοδοτικών καταστάσεων, 
εκκαθάριση των αποδοχών και γενικά των αποζημιώσε¬ 
ων του προσωπικού, απόδοση των πάσης φύσεως κρα¬ 
τήσεων των Ασφαλιστικών Ταμείων και τρίτων, παροχή 
επικουρικών συντάξεων στους δικαιούμενους από το 
Κεφάλαιο Πλοηγικής Υπηρεσίας. 


ΑΡΟΡΟ 8 

ΓΡΑΦΕΙΟ ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 

Το Γραφείο Γραμματειακής Υποστήριξης είναι αρμό¬ 
διο για την παροχή Γραμματειακής Υποστήριξης στις Δι¬ 
ευθύνσεις - Υπηρεσίες που υπάγονται στη Γ ενική Γ ραμ- 
ματεία Λιμένων και Λιμενικής Πολιτικής καθώς και στην 
Επιτροπή Σχεδιασμού και Ανάπτυξης Λιμένων και υπά¬ 
γεται απευθείας στο Γ ενικό Γ ραμματέα Λιμένων και Λι¬ 
μενικής Πολιτικής. 

ΑΡΘΡΟ 9 
ΠΡΟΣΩΠΙΚΟ 

Το προσωπικό της Γενικής Γραμματείας Λιμένων και 
Λιμενικής Πολιτικής διακρίνεται σε: 
α) Προσωπικό του Λιμενικού Σώματος 
β) Πολιτικό Προσωπικό 

ΑΡΘΡΟ 10 

ΠΡΟΣΩΠΙΚΟ ΛΙΜΕΝΙΚΟΥ ΣΩΜΑΤΟΣ 

Το προσωπικό του Λιμενικού Σώματος διακρίνεται σε: 

α) Ανώτατους Αξιωματικούς 

β) Ανώτερους Αξιωματικούς 

γ) Κατώτερους Αξιωματικούς 

δ) Ανθυπασπιστές - Υπαξιωματικούς - Λιμενοφύλακες 

ΑΡΘΡΟ 11 

ΠΟΛΙΤΙΚΟ ΠΡΟΣΩΠΙΚΟ 
ΜΟΝΙΜΟ ΠΡΟΣΩΠΙΚΟ 

1. Οι σαράντα (40) θέσεις του μόνιμου προσωπικού, 
που συστάθηκαν με την παράγραφο 3 του άρθρου εικο¬ 
στού του Ν. 2932/2001, για τη στελέχωση της Γενικής 
Γραμματείας Λιμένων και Λιμενικής Πολιτικής, κατανέ- 
μονται στις ακόλουθες κατηγορίες και κλάδους: 

Α. Κατηγορία ΠΕ 

α) Κλάδος ΠΕ Διοικητικός, θέσεις τέσσερις (4) 
β) Κλάδος ΠΕ Οικονομικός, θέσεις δύο (2) 
β) Κλάδος ΠΕ Μηχανικών, θέσεις δέκα (10), από τις 
οποίες πέντε (5) Πολιτικοί Μηχανικοί, ένας (1) Αρχιτέ¬ 
κτονας, ένας (1) Τοπογράφος Μηχανικός και τρεις (3) 
Μηχανολόγοι - Ηλεκτρολόγοι Μηχανικοί, 
γ) Κλάδος ΠΕ Πληροφορικής, θέσεις τρεις (3) 
δ) Κλάδος ΠΕ Περιβάλλοντος, θέσεις δύο (2) 

Β. Κατηγορία ΤΕ 

α) Κλάδος ΤΕ Διοικητικός - Λογιστικός, θέσεις τρεις (3) 
β) Κλάδος ΤΕ Πληροφορικής, θέσεις τρεις (3) 
γ) Κλάδος ΤΕ Τεχνολογικών Εφαρμογών, θέσεις 
τρεις (3) 

Γ. Κατηγορία ΔΕ 

α) Κλάδος ΔΕ Διοικητικών Γραμματέων, θέσεις τρεις 

(3) 

β) Κλάδος ΔΕ Προσωπικού Η/Υ, θέσεις τρεις (3) 

Δ. Κατηγορία ΥΕ 
θέσεις 4 

2. Ως προσόντα διορισμού στους αναφερόμενους 
κλάδους ορίζονται τα προβλεπόμενα στις διατάξεις του 
Π.Δ. 50/2001 (Α' 39), όπως ισχύει κάθε φορά. 

ΑΡΘΡΟ 12 

ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 
ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Οι δέκα (10) θέσεις του Ειδικού Επιστημονικού 
Προσωπικού με σχέση εργασίας ιδιωτικού δικαίου αο¬ 
ρίστου χρόνου που συστάθηκαν μετις διατάξεις της πα¬ 
ραγράφου 3 του άρθρου εικοστού του Ν. 2932/2001 για 
τη στελέχωση της Γενικής Γραμματείας Λιμένων και Λι¬ 
μενικής Πολιτικής, περιλαμβάνουν τις ειδικότητες Πλη¬ 
ροφοριακών και Επικοινωνιακών Συστημάτων, Επιχει¬ 
ρησιακής Έρευνας και Μάρκετινγκ, Οργάνωσης και Δι¬ 
οίκησης Επιχειρήσεων, Οικονομικής και Περιφερειακής 
Ανάπτυξης, Μηχανικών Ηλεκτρονικών Υπολογιστών και 
Πληροφορικής, Πολιτικών Μηχανικών Παραγωγής και 
Διοίκησης. 

2. Η κατανομή των θέσεων του προσωπικού της παρα¬ 
γράφου 1 κατά κλάδο και ειδικότητα θα γίνει με την προ¬ 
κήρυξη των θέσεων. 

3. Ως προσόντα διορισμού στις αναφερόμενες θέ¬ 
σεις ορίζονται τα προβλεπόμενα στις διατάξεις του 
άρθρου 2 του Π.Δ. 50/2001 (Α' 39), όπως ισχύει κάθε 
φορά. 

ΑΡΘΡΟ 13 

ΔΙΑΒΑΘΜΙΣΗ ΘΕΣΕΩΝ 
ΜΟΝΙΜΟΥ ΠΟΛΙΤΙΚΟΥ ΠΡΟΣΩΠΙΚΟΥ 

1. Από τις θέσεις των Κλάδων ΠΕ Μηχανικών, ΠΕ Δι¬ 
οικητικού, ΠΕ Οικονομικού, ΠΕ Πληροφορικής, ΤΕ Δι¬ 
οικητικού - Λογιστικού και ΤΕ Τεχνολογικών Εφαρμο¬ 
γών (4) θέσεις διαβαθμίζονται στο βαθμό του Διευθυ¬ 
ντή. 

2. Οι λοιπές θέσεις κάθε κλάδου διαβαθμίζονται στους 
ενιαίους βαθμούς κατά κατηγορία ως εξής: 

α. Κλάδου ΠΕ, ΤΕ και ΔΕ από Δ' έως Α' 

β. Κλάδου ΥΕ από Ε' έως Β'. 

ΑΡΘΡΟ 14 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Στη Διεύθυνση Λιμενικής Πολιτικής προΐσταται ανώ¬ 
τερος Αξιωματικός Λ.Σ. ή υπάλληλος κλάδου ΠΕ Μηχα¬ 
νικών ή ΠΕ Διοικητικού ή ΠΕ Οικονομικού ή ΤΕ Διοικητι¬ 
κού Λογιστικού. 

2. Στη Διεύθυνση Λιμενικών Υποδομών προΐσταται 
ανώτερος Αξιωματικός Λ.Σ. ή υπάλληλος κλάδου ΠΕ 
Μηχανικών ή ΠΕ Διοικητικού ή ΠΕ Οικονομικού ή ΤΕ 
Διοικητικού Λογιστικού ή ΤΕ Τεχνολογικών Εφαρμο¬ 
γών. 

3. Στη Διεύθυνση Οργάνωσης - Λειτουργίας και Εκ¬ 
μετάλλευσης Λιμένων προΐσταται ανώτερος Αξιωμα¬ 
τικός Λ.Σ. ή υπάλληλος κλάδου ΠΕ Μηχανικών ή ΠΕ 
Διοικητικού ή ΠΕ Οικονομικού ή ΤΕ Διοικητικού Λογι¬ 
στικού. 

4. Στην Πλοηγική Υπηρεσία προΐσταται υπάλληλοςτου 
Κλάδου Αρχιπλοηγών-Πλοηγών ή του Κλάδου ΠΕ Μη¬ 
χανικών ή ΠΕ Περιβάλλοντος ή ΠΕ Διοικητικού ή ΠΕ Οι¬ 
κονομικού ή ΤΕ Διοικητικού Λογιστικού ή ΤΕ Τεχνολογι¬ 
κών Εφαρμογών. 


ΑΡΘΡΟ 15 

ΠΡΟΪΣΤΑΜΕΝΟΙ ΤΜΗΜΑΤΩΝ 

1. Στο Τμήμα Επιτελικού Λιμενικού Σχεδιασμού, 
προΐσταται ανώτερος Αξιωματικός Λ.Σ. ή υπάλληλος 
κλάδου ΠΕ Μηχανικών ή ΠΕ Διοικητικού ή ΠΕ Οικονομι¬ 
κού ή ΠΕ Περιβάλλοντος ή ΠΕ Πληροφορικής ή ΤΕ Διοι¬ 
κητικού - Λογιστικού ή ΤΕ Πληροφορικής ή ΤΕ Τεχνολο¬ 
γικών Εφαρμογών. 

2. Στο Τμήμα Ανάπτυξης Λιμενικού Τομέα, προΐσταται 
ανώτερος Αξιωματικός Λ.Σ. ή υπάλληλος κλάδου ΠΕ 
Μηχανικών ή ΠΕ Διοικητικού ή ΠΕ Οικονομικού ή ΠΕ Πε¬ 
ριβάλλοντος ή ΠΕ Πληροφορικής ή ΤΕ Διοικητικού - Λο¬ 
γιστικού ή ΤΕ Πληροφορικής ή ΤΕ Τεχνολογικών Εφαρ¬ 
μογών. 

3. Στο τμήμα Διεθνών Οργανισμών, προΐσταται ανώτε¬ 
ρος Αξιωματικός Λ.Σ. ή υπάλληλος κλάδου ΠΕ Μηχανι¬ 
κών ή ΠΕ Διοικητικού ή ΠΕ Οικονομικού. 

4. Στο Τμήμα Ανάπτυξης και Βελτίωσης Λιμενικών Υπο¬ 
δομών προΐσταται ανώτερος Αξιωματικός Λ.Σ. ή υπάλ¬ 
ληλος κλάδου ΠΕ Μηχανικών ή ΠΕ Διοικητικού ή ΠΕ Οι¬ 
κονομικού ή ΠΕ Περιβάλλοντος ή ΠΕ Πληροφορικής ή 
ΤΕ Διοικητικού - Λογιστικού ή ΤΕ Πληροφορικής ή ΤΕ Τε¬ 
χνολογικών Εφαρμογών. 

5. Στο Τμήμα Μελετών και Έργων, προΐσταται ανώτε¬ 
ρος Αξιωματικός Λ.Σ. ή υπάλληλος κλάδου ΠΕ Μηχανι¬ 
κών ή ΠΕ Διοικητικού ή ΠΕ Οικονομικού ή ΠΕ Περιβάλ¬ 
λοντος ή ΠΕ Πληροφορικής ή ΤΕ Διοικητικού - Λογιστι¬ 
κού ή ΤΕ Πληροφορικής ή ΤΕ Τεχνολογικών 
Εφαρμογών. 

6. Στο Τμήμα Μηχανοργάνωσης - Βάσης Δεδομέ¬ 
νων και Προβολής Λιμενικού Τομέα, προΐσταται ανώ¬ 
τερος Αξιωματικός Λ.Σ. ή υπάλληλος κλάδου ΠΕ Μη¬ 
χανικών ή ΠΕ Διοικητικού ή ΠΕ Οικονομικού ή ΠΕ 
Πληροφορικής ή ΤΕ Διοικητικού - Λογιστικού ή ΤΕ 
Πληροφορικής. 

7. Στο Τμήμα Εποπτείας Φορέων Διοίκησης Λιμένων, 
προΐσταται ανώτερος Αξιωματικός Λ.Σ. ή υπάλληλος 
κλάδου ΠΕ Διοικητικού ή ΠΕ Οικονομικού ή ΤΕ Διοικητι¬ 
κού - Λογιστικού. 

8 Στο Τμήμα Παραχώρησης και Εκμετάλλευσης Χώ¬ 
ρων Λιμένων, προΐσταται ανώτερος Αξιωματικός Λ.Σ. ή 
υπάλληλος κλάδου ΠΕ Μηχανικών ή ΠΕ Διοικητικού ή 
ΠΕ Οικονομικού ή ΠΕ Περιβάλλοντος ή ΠΕ Πληροφορι¬ 
κής ή ΤΕ Διοικητικού - Λογιστικού ή ΤΕ Πληροφορικής. 

9. Στο Τμήμα Τιμολογιακής Πολιτικής, προΐσταται 
ανώτερος Αξιωματικός Λ.Σ. ή υπάλληλος κλάδου ΠΕ Δι¬ 
οικητικού ή ΠΕ Οικονομικού ή ΤΕ Διοικητικού - Λογιστι¬ 
κού 

10. Στο Τμήμα Οργάνωσης Πλοηγικής Υπηρεσίας, 
προΐσταται υπάλληλος κλάδου Αρχιπλοηγών - Πλοηγών 
ή κλάδου ΠΕ Διοικητικού ή ΠΕ Οικονομικού ή ΤΕ Διοικη¬ 
τικού -Λογιστικού. 

11. Στο Τμήμα Εκκαθάρισης Δαπανών Πλοηγικής Υπη¬ 
ρεσίας, προΐσταται υπάλληλος κλάδου Αρχιπλοηγών - 
Πλοηγών ή κλάδου ΠΕ Διοικητικού ή ΠΕ Οικονομικού ή 
ΤΕ Διοικητικού - Λογιστικού. 

12. Στο Γραφείο Γραμματειακής Υποστήριξης 
προΐσταται κατώτερος Αξιωματικός Λ.Σ. ή Ανθυπασπι- 
στής Λ.Σ. ή υπάλληλος Κλάδου ΔΕ Διοικητικού Λογιστι¬ 
κού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΡΘΡΟ 16 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Από την έναρξη ισχύος του παρόντος καταργείται το 
άρθρο 27 του Π.Δ. 242/99 (Α' 201) και η αριθ. 3411.63// 
05/2001/13.2.2001 απόφαση Υ.Ε.Ν. (Β' 245). 

ΑΡΘΡΟ 17 

ΕΝΑΡΞΗ ΙΣΧΥΟΣ 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 1 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΙΩΡΓΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.^ 

Θ-ΓΠ3Μ: \Λ/θ6ηΐ35ΐθΓ @ θί.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































